Laniidae

Laniidae (a lanioJobling 2010: 
219.) sunt familia avium carnivorarum ordinis Passeriformium, cui sunt triginta tres species in quattuor genera digestae.

Distributio geographica, migratio, habitatio
Plurimae laniidarum species in Eurasia et Africa distribuuntur, solum duabus (Lanio ludoviciano, Lanio excubitore) in America Septentrionali ova parientibus. Species huius familiae neque in America Australi neque in Australia fiunt, sed una species Novam Guineam attingit. Geographica laniidarum spatia magnopere variant, certis speciebus (sicut Lanio excubitore) per omne hemisphaerium septentrionale inventis, cum una, Lanius newtoni, solum in insula Sancti Thomae in Insulis Sancti Thomae et Principis ante litus Africanum endemica esset.Yosef 2008.

Habitationes apertas petunt, praecipue steppas et savannas. Aliquot autem species sunt silvicolae, quae raro in agris apertis videntur; aliquot quoque ova in latitudinibus septentrionalibus aestate pariunt, tum ad climata calidiora migrant, ubi hiemant.

Descriptio
Laniidae sunt aves magnitudinis mediae, pinnis canis, fuscis, nigris, albis coloratis. Multae species inter 16 et 25 centimetra longae sunt; genus autem Corvinella, cui sunt pinnae caudales multo praelongae, usque ad 50 centimetra longa crescere potest. Rostra hamata sunt, sicut rostra avium praedatoriarum, earum ingenii praedatorii causa, atque earum vocationes sunt acres.

Mores
Laniidae corpora insectorum parvorumque vertebratorum in spinis naturalibus, ferreis saepium filis, vel ulla re acutissima insigniter transfigere solent. Quod eas adiuvat ut carnem in fragmenta minora et commodiora scindant, et ad cache prodest, ut avis ad partes non consumptas postea redire possit.. Idem mores etiam sunt adaptatio ad Romaleam guttatam, caeliferum venenosam, comedendam: avis ab uno ad duo dies exspectat, donec toxina intra caeliferum evanescant..

Species ordine taxinomico digestae
Familia Laniidarum nomine Lanidia a Constantino Samuele Rafinesque, polymathe Francico, anno 1815 proposita est...

Familia LANIIDAE. 
 Genus: Lanius
 Lanius tigrinus
 Lanius souzae
 Lanius bucephalus
 Lanius cristatus
 Lanius collurio
 Lanius isabellinus
 Lanius phoenicuroides 
 Lanius collurioides
 Lanius gubernator
 Lanius vittatus
 Lanius schach
 Lanius tephronotus
 Lanius validirostris
 Lanius mackinnoni
 Lanius minor
 Lanius ludovicianus
 Lanius borealis
 ''Lanius excubitor Lanius excubitor pallidirostris Lanius meridionalis Lanius sphenocercus Lanius excubitoroides Lanius cabanisi Lanius dorsalis Lanius somalicus Lanius humeralis Lanius collaris Lanius collaris marwitzi Lanius newtoni Lanius senator Lanius nubicus Genus Corvinella
 Corvinella corvina Genus: Urolestes
 Urolestes melanoleucus Genus: Eurocephalus
 Eurocephalus ruppelli Eurocephalus anguitimensNotae

Bibliographia
Fuchs, J., P. Alström, Reuven Yosef, et U. Olsson. 2019. "Miocene diversification of an open‐habitat predatorial passerine radiation, the shrikes (Aves: Passeriformes: Laniidae)." Zoologica Scripta 1–18. doi:10.1111/zsc.12363.
Harris, Tony. 2000. Shrikes and Bush-Shrikes: including wood-shrikes, helmet-shrikes, flycatcher-shrikes, philentomas, batises, and wattle-eyes. Illust. Kim Fraaklin. Princeton University Press. ISBN 0-691-07036-9.
Jobling, James A. 2010. The Helm Dictionary of Scientific Bird Names. Londinii: Christopher Helm. ISBN 978-1-4081-2501-4. Praeconium interretiale.
Lefranc, Norbert. 1997. Shrikes: A Guide to the Shrikes of the World. Portu Novo: Yale University Press. ISBN 0-300-07336-4.
Yosef, Reuven. 2008. "Family Laniidae (Shrikes)." Handbook of the Birds of the World, volume 13: Penduline-tits to Shrikes,'' ed. Josep del Hoyo, Andrew Elliott, et David Christie, 732–73. Barcinonae: Lynx Edicions. ISBN 978-84-96553-45-3.

Nexus externi

Pelliculae. Internet Bird Collection.
Thurber, James. "The Shrike and the Chipmunks." Fabula brevis.

Categoria:Familiae animalium
*
Categoria:Taxa Rafinesque
Categoria:Taxa 1815